CELEX: 62014TN0079
Language: sl
Date: 2014-02-05 00:00:00
Title: Zadeva T-79/14: Tožba, vložena 5. februarja 2014 – Secop proti Komisiji

22.3.2014   
            
            
               SL
            
            
               Uradni list Evropske unije
            
            
               C 85/23
            
         Tožba, vložena 5. februarja 2014 – Secop proti Komisiji
   (Zadeva T-79/14)
   2014/C 85/40
   Jezik postopka: nemščina
   
      Stranki
   
   
      Tožeča stranka: Secop GmbH (Flensburg, Nemčija) (zastopnika: U. Schnelle in C. Aufdermauer)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj:
   
               —
            
            
               Sklep Komisije z dne 18. decembra 2013, Aiuto di Stato SA.37640, C(2013) 9119 final – Aiuti per il salvataggio a favore di ACC Compressors S.p.A., Italia (državna pomoč SA.37640 C[2013] 9119 final; pomoč za reševanje podjetju ACC Compressors S.p.A., Italija), na podlagi člena 264(1) PDEU razglasi za ničen;
            
         
               —
            
            
               toženi stranki v skladu s členom 87(2) Poslovnika Splošnega sodišča naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev člena 296 PDEU
               
                           —
                        
                        
                           Tožeča stranka v tem okviru navaja neobrazložitev izpodbijanega sklepa. Trdi, da Komisija kljub poznavanju dejanskih okoliščin, za katere je zvedela v okviru vzporednega postopka nadzora koncentracij, ki se je nanašal na prevzem sredstev, ki jih je imela hčerinska družba prejemnika pomoči, ni upoštevala posledic, ki iz teh okoliščin izhajajo za izpolnjevanja pogojev za pomoč s strani prejemnika pomoči, niti posebnih učinkov odločbe o odobritvi pomoči na tožečo stranko.
                        
                     
         
               2.
            
            
               Drugi tožbeni razlog: kršitev Pogodb
               
                           —
                        
                        
                           Tožeča stranka zatrjuje kršitev člena 107(3)(c) PDEU. V zvezi s tem med drugim navaja, da je treba prejemnika pomoči šteti za nekonkurenčno in novo podjetje, ki izvira iz ukrepa prestrukturiranja. Prejemnik pomoči naj bi bil, zato ker je tožeča stranka prevzela sredstva enega od podjetij, ki spada v njegovo skupino, izgubil sredstva, ki so potrebna za opravljanje gospodarske dejavnosti, in brez njih ne more nadaljevati ali ponovno začeti opravljati gospodarske dejavnosti.
                        
                     
                           —
                        
                        
                           Poleg tega naj bi bila podana kršitev člena 108(2) in (3) PDEU. Tožeča stranka navaja, da bi Komisija morala ugotoviti, da so podane težave glede združljivosti pomoči s skupnim trgom in uvesti glavni postopek preiskave.
                        
                     
                           —
                        
                        
                           Nazadnje tožeča stranka v okviru drugega tožbenega razloga očita kršitev načela enakega obravnavanja.
                        
                     
         
               3.
            
            
               Tretji tožbeni razlog: zloraba pooblastil
               
                           —
                        
                        
                           Tožeča stranka v zvezi s tem navaja, da je Komisija zlorabila pooblastila, ker ni upoštevala pomembnih elementov dejanskega stanja, bistvenih za preizkus in kar zadeva izvajanje diskrecijske pravice, in tako sklep oprla na nepopolno dejansko stanje.